CELEX: E2021J0002
Language: mt
Date: 2021-12-14 00:00:00
Title: Sentenza tal-Qorti l-14 ta’ Diċembru 2021 fil-Kawża E-2/21 Norep AS vs Haugen Gruppen AS (Aġenti kummerċjali li jaħdmu għal rashom – Direttiva 86/653/KEE – Artikolu 1(2) – Kunċett ta’ “aġent kummerċjali” – Negozjar ta’ bejgħ jew xiri ta’ merkanzija f’isem il-prinċipal) 2022/C 153/08

7.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 153/14
            
         
      SENTENZA TAL-QORTI
      l-14 ta’ Diċembru 2021
      fil-Kawża E-2/21
      Norep AS vs Haugen Gruppen AS
      
         
            (Aġenti kummerċjali li jaħdmu għal rashom – Direttiva 86/653/KEE – Artikolu 1(2) – Kunċett ta’ “aġent kummerċjali” – Negozjar ta’ bejgħ jew xiri ta’ merkanzija f’isem il-prinċipal)
         
      
      (2022/C 153/08)
      Fil-kawża E-2/21, Norep As vs Haugen Gruppen AS – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja mill-Qorti Suprema tan-Norveġja (Norges Høyesterett) dwar l-interpretazzjoni tad-Direttiva tal-Kunsill86/653/KEE tat-18 ta’ Diċembru 1986 dwar il-koordinazzjoni tal-liġijiet tal-Istati Membri li jirrigwardaw aġenti kummerċjali li jaħdmu għal rashom, il-Qorti, komposta minn Páll Hreinsson, President (Imħallef Relatur), Per Christiansen u Bernd Hammermann, Imħallfin, tat sentenza fl-14 ta’ Diċembru 2021, li l-parti operattiva tagħha hija kif ġej:
      
                  1.
               
               
                  L-Artikolu 1(2) tad-Direttiva tal-Kunsill86/653/KEE tat-18 ta’ Diċembru 1986 dwar il-koordinazzjoni tal-liġijiet tal-Istati Membri li jirrigwardaw aġenti kummerċjali li jaħdmu għal rashom, u b’mod partikolari t-terminu “jinnegozjaw”, għandu jiġi interpretat bħala li mhux neċessarjament jippresupponi l-involviment dirett tal-aġent fit-tqegħid ta’ ordnijiet mill-klijenti mal-prinċipal, jew li jeskludi xenarju li fih l-ordnijiet imorru direttament mill-klijenti lill-prinċipal.
               
            
                  2.
               
               
                  Attività relatata mal-bejgħ għandha titqies bħala negozjar għall-finijiet tal-Artikolu 1(2) tad-Direttiva 86/653/KEE jekk din titwettaq speċifikament bil-ħsieb li tinkiseb il-konklużjoni ta’ kuntratti ta’ bejgħ jew xiri ta’ oġġetti mill-prinċipal, u jekk l-aġent jaġixxi bħala intermedjarju bejn il-prinċipal u l-klijenti tiegħu.